**Projekts**

2024.gada \_\_.\_\_\_\_\_\_\_\_\_\_\_\_ Nr.\_\_\_\_

**Par Daugavpils valstspilsētas un Augšdaugavas novada**

**attīstības programmas 2022. - 2027. gadam**

**Daugavpils valstspilsētas rīcības plāna un investīciju plāna aktualizāciju**

Saskaņā ar Pašvaldību likuma pārejas noteikumu 7. punktu, sākot ar 2025. gadu pašvaldības gadskārtējā budžetā paredz finansējumu līdzdalības budžetam. Atbilstoši Pašvaldību likuma 59. panta trešajai daļai, līdzdalības budžetu iedala līdzdalības budžeta plānošanas vienībās (teritorijās), kuras nosaka pašvaldības attīstības programmā, un līdzdalības budžeta plānošanas vienība (teritorija) var būt visa pašvaldības administratīvā teritorija.

Pamatojoties uz Pašvaldību likuma 10. panta pirmās daļas 3. punktu, Teritorijas attīstības plānošanas likuma 12. panta pirmo daļu un 22. panta trešo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” (turpmāk – MKN Nr. 628) 73. punktu, ņemot vērā Daugavpils valstspilsētas un Augšdaugavas novada attīstības programmas 2022. - 2027. gadam īstenošanas uzraudzības un novērtēšanas kārtību un Daugavpils valstspilsētas pašvaldības uzraudzības pārskatu par attīstības programmas īstenošanas rezultātiem, kas izstrādāts saskaņā ar MKN Nr. 628 25. punktu, Daugavpils valstspilsētas pašvaldības (turpmāk – Pašvaldība) domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_\_ atzinumu, **pašvaldības dome nolemj**:

1. Apstiprināt aktualizēto Daugavpils valstspilsētas un Augšdaugavas novada attīstības programmas 2022. - 2027. gadam Daugavpils valstspilsētas rīcības plānu (turpmāk – Rīcības plāns) saskaņā ar 1. pielikumu.
2. Izdarīt grozījumu Daugavpils valstspilsētas un Augšdaugavas novada attīstības programmas 2022. -2027. gadam Daugavpils valstspilsētas investīciju plānā (turpmāk – Investīciju plāns) un papildināt Investīciju plānu ar pielikumu “Līdzdalības budžeta plānošanas vienība – visa pašvaldības administratīvā teritorija” saskaņā ar 2. pielikumu.
3. Lēmumu piecu darbdienu laikā pēc tā spēkā stāšanās Pašvaldības iestādes „Daugavpils pašvaldības centrālā pārvalde” Attīstības departamentam ievietot Teritorijas attīstības plānošanas informācijas sistēmā.
4. Lēmuma izpildi kontrolē Pašvaldības izpilddirektors.

Pielikumā:

1. Aktualizētais Rīcības plāns;
2. Investīciju plāna pielikums “Līdzdalības budžeta plānošanas vienība – visa pašvaldības administratīvā teritorija”.

Daugavpils valstspilsētas pašvaldības

domes priekšsēdētājs  A.Elksniņš